句

或者叫句子、語句，喺語言學入面係一串根據文法連接起身，而且能夠表示一組完整意思嘅詞。喺唔同嘅語言入面，「句」呢個概念嘅定義可以好唔同。

絕大部份情況下，一個句子一定要有主語，動詞或者謂語，但係亦都有啲語言允許冇主語或者唔一定要有主語都屬於句子。

句尾一定要有句號、問號或者感嘆號。

喺好多用拉丁字母書寫嘅語言入面，一個句子嘅第一個字母一定要大寫，但係亦都有例外，例如邏輯語啲句嘅第一個字母唔一定要大寫。

按照結構分類
 陳述句，例如「我飲啤酒。」
 疑問句，例如「你識唔識彈琴呀？」
 命令句，例如「停手！」
 感嘆句，例如「你好乖喎！」

第個意思
個「句」字都可以係量詞，好似「一句話」或者「一句歌詞」噉。

相關嘅文
基本語序
子句
句尾助詞

文法
語言學